**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-52-2/16**

**Podgorica, 08.04.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi XX, iz Podgorice, br. UP II 07-30-52-1 od 15.01.2016.godine, izjavljene zbog povrede pravila postupka-nedonošenja rješenja Uprave za inspekcijske poslove, na osnovu člana 38 Zakona o slobodnom pristupu informacijama („Sl.list Crne Gore, br.44/12), i člana 235 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) na sjednici održanoj dana 06.04.2016. godine, donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Podnosilac zahtjeva za pristup informaciji, XX iz Podgorice, je uložio žalbu zbog povrede pravila postupka - nedonošenja rješenja Uprave za inspekcijske poslove- Arhivska inspekcija. U žalbi se navodi da je dana 18.12.2015. godine podnio zahtjev za pristup informacijama kojim je tražio neposredan uvid i fotokopiranje 1.Izvornika zapisnika br.UP I-0603/2015-5329/3 od 08.12.2015.godine o izvršenom inspekcijskom pregledu kod Ustavnog suda Crne Gore, te omogućavanje neposrednog uvida kako bi prepisao imena lica zaposlenih u pisarnici Ustavnog suda na osnovu 2.Rješenja o zasnovanom radnom odnosu lica u Ustavnom sudu CG koja se bave arhivskim i kancelarijskim poslovima u pisarnici Ustavnog suda Crne Gore. Kako Uprava za inspekcijske poslove nije odgovorila niti odlučila u roku propisanim odredbama Zakona o slobodnom pristupu informacijama izjavlje žalbu zbog ćutanja administracije kao da mu je zahtjev odbijen , u smislu odredbe člana 212 stav 2 Zakona o opštem upravnom postupku.Predloženo je da Agencije sprovede postupak i naloži Upravi za inspekcijeske poslove da odlući po zahtjevu podnosica UP 0801-03/2015-177 od 18.12.2015.godine.

Nakon razmatranja spisa predmeta i žalbenih navoda Savjet Agencije nalazi da je žalba neosnovana.

Agencija za zaštitu ličnih podataka i slobodan pristup informacijama je podnijela prvostepenom organu Zahtjev za dostavljanje izjašnjenja dana 05.02.2016.godine br.07-42-644-1/16 shodno članu 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama, a sve u skladu sa članom 40 stav 1 tačka 1 Zakona o slobodnom pristupu informacijama. Prvostepeni organ je u ostavljenom roku dostavio spise predmeta i odgovor na predmetni zahtjev Agencije za zaštitu ličnih podataka i slobodan pristup informacijama uz dopis br. 0801/2016-1469/2 od 15.02.2016.godine koji je zaprimljen dana 17.02.2016.godine u kojem se navodi da je Uprava za inspekcijske poslove donijela rješenje UP 0801-03/2015-177/2 od 11.01.2016.godine te je istog dana 11.01.2016.godine poštanskim putem uputila Rješenje podnosiocu zahtjeva XX što se zaključuje uvidom u Izvod iz Prijemne knjige Pošte Crne Gore pošiljka pod rednim brojem 12 na dan 11.01.2016.godine. Dana 30 januara 2016.godine Pošta Crne Gore je Upravi za inspekcijske poslove vratila neuručenu pošiljku sa obavještenjem Pošte Crne Gore da podnosilac zahtjeva XX nema u stanu , te da je za primaoca ostavljeno obavještenje – Saopštenje . Uprava za inspekcije poslove je dana 01.februara 2016.godine ponovo poštanskim putem uputila rješenje od 11. 01.2016.godine koje je uručeno podnosiocu zahtjeva XX.

Savjet Agencije je dana 07.03.2016.godine uputio dopis br. 07-42-664-5/16 XX uz dostavljanje Rješenja Uprave za inspekcijske poslove UP 0801-03/2015-177/2 od 11.01.2016.godine sa zahtjevom da se izjasni da li odustaje od predmetne žalbe zbog povrede pravila postupka –nedonošenja rješenja Uprave za inspekcijske poslove te se podnosilac žalbe XX dana 15.03.2016.godine aktom izjasnio da nesporno Uprava za inspekcijske poslove dana 11.01.2016.godine donijela a naknadno dana 01.02.2016.godine poslala rješenje podnosiocu zahtjeva te da je rješenjem po njegovom zahtjevu određen datum pristupa za 18.01.2016.godine te da nije moguće vratiti vrijeme kalendarski unazad zbog čega ostaje pri podnijetoj žalbi.

U konkretnom predmetu, Uprava za inspekcijske poslove je donijela Rješenje br.UP 0801-03-2015-177/2 od 11.01.2016.godine po osnovu podnijetog zahtjeva za slobodan pristup informacijama XX iz Podgorice, koje je nakon prvog neuspjelog slanja dana 11.01.2016.godine i neuredne dostave nesporno poslato putem pošte po drugi put 01.02.2016.godine i uručeno podnosiocu zahtjeva , pa je Savjet Agencije našao da žalbu zbog povrede pravila postupka - nedonošenja rješenja, odbije kao neosnovanu.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**